《摸鱼儿 春光》
宋代·李裕翁

计江南、许多风景，繁华只在晴昼。些儿淡沲冲融意，到处粘花昼柳。

疏雨后。更艳艳绵绵，泼眼浓如酒。飞浮宇宙。但借日浮香，随烟昼物，巧笔画难就。

惆怅处，曾记苏堤携手。十年惊觉回首。苍埃霁景成阴晦，湖水湖烟依旧。

凝望久。问燕燕莺莺，识此年华否。长门别有。脉脉断肠人，柔情荡漾，长是为伊瘦。